എയർടെൽ പേയ്മെന്റ്സ് ബാങ്ക്

ഇന്ത്യയിലെ ആദ്യത്തെ മൊബൈൽ ഫോൺ സേവന ദാതാക്കളായ ഭാരതി എയർടെൽ, ന്യൂ ഡെൽഹി ആസ്ഥാനമായി ആരംഭിച്ച ഒരു പേയ്‌മെന്റ്‌സ് ബാങ്കാണ് എയർടെൽ പേയ്മെന്റ്സ് ബാങ്ക്. ഭാരതീയ റിസർവ് ബാങ്കിൽ (ആർ.ബി.ഐ) നിന്ന് പേയ്മെന്റ് ബാങ്ക് ലൈസൻസ് നേടിയ ആദ്യ കമ്പനിയാണ് എയർടെൽ. രാജ്യത്തെ ആദ്യത്തെ ലൈവ് പേയ്മെന്റ് ബാങ്ക് ആയി ഇത് മാറി. 2016 ഏപ്രിൽ 11 ന് റിസർവ് ബാങ്ക് എയർടെൽ പേയ്മെന്റ്സ് ബാങ്കിന്, ബാങ്കിങ് റെഗുലേഷൻ ആക്ട് 1949 ലെ സെക്ഷൻ 22 (1) പ്രകാരം ബാങ്കിങ് ലൈസൻസ് നൽകി. ഭാരതി എയർടെൽ ലിമിറ്റഡും, കൊട്ടക് മഹീന്ദ്ര ബാങ്കും ചേർന്നുള്ള സംയുക്ത സംരംഭമാണ് എയർടെൽ പേയ്മെന്റ്സ് ബാങ്ക്.

 അവലംബങ്ങൾ 

വർഗ്ഗം:പേയ്മെന്റ് ബാങ്ക്